b'\n_START_ARTICLE_\nKostanjev semenar\n_START_SECTION_\nOpis in biologija\n_START_PARAGRAPH_\nOdrasla samica odlo\xc5\xbei posamezno jaj\xc4\x8dece v mlad plod. Po izleganju se li\xc4\x8dinka hrani znotraj plodu, nato se pregrize skozi lupino in pade na tla, kjer se zakoplje v zemljo in se zabubi nekaj centimetrov pod povr\xc5\xa1ino. V stadiju bube lahko ostane tudi ve\xc4\x8d let, nato pa se odrasel hro\xc5\xa1\xc4\x8d prebije na povr\xc5\xa1ino in zleti v kro\xc5\xa1njo gostiteljskega drevesa._NEWLINE_Ob hudih napadih je lahko z li\xc4\x8dinko oku\xc5\xbeenih ve\xc4\x8d kot 90% kostanjevih plodov._NEWLINE_Zatiranje kostanjevega semenarja je zahtevno in obi\xc4\x8dajno poteka s pobiranjem odpadlih plodov, pa tudi z biolo\xc5\xa1kimi sredstvi. Za ta namen se uporabljajo zajedalske glive Beauveria bassiana, med druge naravne sovra\xc5\xbenike pa sodi tudi osa Schizoprymnus longiseta._NEWLINE_Poleg kostanja napada kostanjev semenar tudi plodove \xc4\x8drni\xc4\x8devja (Quercus ilex).'